ddrg/super_eurlex huggingface dataset:
Uredba Komisije (EGS) št. 2039/93

z dne 27. julija 1993

o določitvi zneska proizvodne pomoči v ekujih, ki ga za krompir na Kanarskih otokih določi Svet, in znižanega zaradi monetarnih usklajevanj

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih razmerij, ki jih je treba uporabljati za namene skupne kmetijske politike [1], in zlasti člena 9(1) Uredbe,

ker Uredba Komisije (EGS) št. 3824/92 z dne 28. decembra 1992 o določitvi cen in zneskov v ekujih zaradi finančnih usklajevanj [2], kakor je bila nazadnje spremenjena z Uredbo (EGS) št. 1663/93 [3], vzpostavlja seznam cen in zneskov, na katere se nanaša koeficient 1,013088, določen z Uredbo Komisije (EGS) št. 537/93 [4], kakor je bila nazadnje spremenjena z Uredbo (EGS) št. 1331/93 [5], od začetka tržnega leta 1993/94 v skladu z ureditvijo za samodejno odpravo finančnih primanjkljajev; ker člen 2 Uredbe (EGS) št. 3824/92 določa, da je za vsak sektor treba opredeliti nastalo znižanje cen in zneskov ter določiti vrednost znižanih cen;

ker Uredba Sveta (EGS) št. 1601/92 [6], kakor je bila spremenjena z Uredbo Komisije (EGS) št. 3714/92 [7], določa pomoč za lokalno proizvodnjo krompirja, namenjenega za prehrano ljudi na Kanarskih otokih; ker je treba znesek pomoči prilagoditi v skladu z zgoraj navedenimi določbami;

ker so ukrepi, predvideni s to uredbo, v skladu z mnenjem Upravljalnega odbora za semena,

SPREJELA NASLEDNJO UREDBO:

Člen 1

Znesek pomoči iz člena 20(2) Uredbe (EGS) št. 1601/92, znižan v skladu s členom 2 Uredbe (EGS) št. 3824/92, se določi na 494 ekujev na hektar.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1993

Za Komisijo

René Steichen

Član Komisije

[1] UL L 387, 31.12.1992, str. 1.

[2] UL L 387, 31.12.1992, str. 29.

[3] UL L 158, 30.6.1993, str. 18.

[4] UL L 57, 10.3.1993, str. 18.

[5] UL L 132, 29.5.1993, str. 114.

[6] UL L 173, 27.6.1992, str. 13.

[7] UL L 378, 23.12.1992, str. 23.

--------------------------------------------------
Uredba Sveta (ES) št. 3179/93

z dne 16. novembra 1993

o spremembi Uredbe št. 136/66/EGS o vzpostavitvi skupne ureditve trga za olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti, in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je po členu 12 Uredbe Sveta št. 136/66/EGS [3] odkup oljčnega olja omejen na zadnje štiri mesece tržnega leta; ker so izkušnje pokazale, da lahko na nekaterih trgih Skupnosti nastanejo kritične situacije pred začetkom intervencije; ker je treba za odstranitev takih težav urediti način odločanja na nivoju Skupnosti o intervencijskih ukrepih, prilagojenih takšnim okoliščinam,

SPREJEL NASLEDNJO UREDBO:

Člen 1

Uredbi št. 136/66/EGS se doda naslednji člen:

"Člen 12a

1. Kadar je trg na določenih območjih Skupnosti resno moten pred začetkom intervencijskega obdobja iz člena 12, se lahko odloči o posebnih intervencijskih ukrepih.

2. O naravi in uporabi posebnih ukrepov iz odstavka 1, kakor tudi pogojih in postopkih prodaje ali drugačne uporabe proizvoda, se odloči po postopku, določenem v členu 38."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. novembra 1993

Za Svet

Predsednik

A. Bourgeois

[1] UL C 259, 23.9.1993, str. 1.

[2] Mnenje z dne 29. oktobra 1993 (še ni objavljeno v Uradnem listu).

[3] UL 172, 30.9.1966, str. 3025/66. Uredba, kakor je bila nazadnje spremenjena z Uredbo (EGS) št. 2046/92 (UL L 215, 30.7.1992, str. 1).

--------------------------------------------------
Uredba Sveta (ES) št. 3329/93

z dne 29. novembra 1993

o sklenitvi Sporazuma o ribištvu med Evropsko gospodarsko skupnostjo in vlado Zveze Dominike

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker sta Skupnost in Dominika s pogajanji uskladili in parafirali Sporazum o ribištvu, ki na vzajemni podlagi zagotavlja ribičem iz Skupnosti možnosti ribolova v vodah, nad katerimi ima Zveza Dominika suverenost ali so pod njeno jurisdikcijo, ribičem iz Dominike pa možnosti ribolova v ribolovnem območju Skupnosti v obalnih vodah francoskih departmajev Guadeloupe in Martinique;

ker je odobritev tega sporazuma v interesu Skupnosti,

SPREJEL NASLEDNJO UREDBO:

Člen 1

V imenu Skupnosti se odobri Sporazum o ribištvu med Evropsko gospodarsko skupnostjo in vlado Zveze Dominike.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da uradno obvestilo, predvideno v členu 14 Sporazuma, in da uradno imenuje osebe, pooblaščene za podpis Sporazuma, da bi zavezali Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. novembra 1993

Za Svet

Predsednik

G. Coëme

[1] Mnenje je bilo podano 17. novembra 1993 (še ni objavljeno v Uradnem listu).

--------------------------------------------------
Uredba Sveta (Euratom, ESPJ, ES) št. 3606/93

z dne 22. novembra 1993

o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju Protokola o privilegijih in imunitetah Evropskih skupnostih in zlasti členov 13 in 23 Protokola,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je primerno, da se pod pogoji in v skladu s postopkom iz Uredbe (EGS, Euratom, ESPJ) št. 260/68 [3] obdavčevanje v korist Skupnosti razširi na plače in prejemke predsednika ter članov sveta Evropskega monetarnega inštituta ter osebja tega inštituta,

SPREJEL NASLEDNJO UREDBO:

Člen 1

"Člen 12a

Ta uredba se uporablja za predsednika Evropskega monetarnega inštituta, za vse druge člane sveta inštituta, za zaposlene na inštitutu in za prejemnike pokojnin, ki jih plačuje inštitut, vključene v kategorije, ki jih določi Svet na podlagi prvega odstavka člena 16 Protokola o privilegijih in imunitetah glede plač in prejemkov ter invalidskih, starostnih in družinskih pokojnin, ki jih plačuje inštitut."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. novembra 1993

Za Svet

Predsednik

Ph. Maystadt

[1] UL C 324, 1.12.1993, str. 13.

[2] UL C 329, 6.12.1993.

[3] UL L 56, 4.3.1968, str. 8. Uredba, kakor je bila nazadnje spremenjena z Uredbo (EGS, Euratom, ESPJ) št. 3761/92 (UL L 383, 29.12.1992, str. 1).

--------------------------------------------------
Uredba Komisije (ES) št. 3518/93

z dne 21. decembra 1993

o prilagoditvi tarifne oznake proizvoda iz člena 1 Uredbe Sveta (EGS) št. 404/93 o skupni ureditvi trga za banane

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila spremenjena z Uredbo (EGS) št. 3209/89 [2], in zlasti člena 2(1) Uredbe,

ker vsebuje Uredba Komisije (EGS) št. 2505/92 z dne 14. julija 1992 o spremembi Prilog I in II k Uredbi Sveta (EGS) št. 2658/87 o tarifni statistični nomenklaturi in o skupni carinski tarifi [3] trenutno veljavno kombinirano nomenklaturo;

ker je tarifna oznaka iz kombinirane nomenklature, ki se uporablja za poimenovanje zamrznjenih banan iz člena 1 Uredbe Sveta (EGS) št. 404/93 [4], tarifna oznaka, ki je veljala leta 1992, in ne ustreza tarifni oznaki, veljavni od 1993; ker je treba zaradi tega to tarifno oznako prilagoditi;

ker bi morala ta prilagoditev začeti veljati z dnem začetka veljavnosti zgoraj navedene uredbe;

ker so ukrepi iz te uredbe v skladu z mnenjem Upravljalnega odbora za banane,

SPREJELA NASLEDNJO UREDBO:

Člen 1

V členu 1(2) Uredbe (EGS) št. 404/93 se poimenovanje blaga pod tarifno oznako KN "ex08119090 Zamrznjene banane" nadomesti z "ex08119099 Zamrznjene banane".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uredba se začne uporabljati 1. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1993

Za Komisijo

René Steichen

Član Komisije

[1] UL L 34, 9.2.1979, str. 2.

[2] UL L 312, 27.10.1989, str. 5.

[3] UL L 267, 14.9.1992, str. 1.

[4] UL L 47, 25.2.1993, str. 1.

--------------------------------------------------
Uredba Komisije (EGS) št. 2028/93

z dne 26. julija 1993

o spremembi Uredbe (EGS) št. 1609/88 glede skrajnega datuma za prevzem masla v skladiščenje za prodajo na podlagi uredb (EGS) št. 3143/85 in (EGS) 570/88

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [1], kakor je bila nazadnje spremenjena z Uredbo (EGS) št. 2071/92 [2], in zlasti člena 6(7) Uredbe,

ob upoštevanju Uredbe Sveta (EGS) št. 985/68 z dne 15. julija 1968 o določitvi splošnih pravil za intervencijo na trgu z maslom in smetano [3], kakor je bila nazadnje spremenjena z Uredbo (EGS) št. 2045/91 [4], in zlasti člena 7a Uredbe,

ker je bilo treba, na podlagi člena 1 Uredbe Komisije (EGS) št. 3143/85 z dne 11. novembra 1985 o prodaji po znižanih cenah intervencijskega masla, namenjenega neposredni porabi v obliki zgoščenega masla [5], kakor je bila nazadnje spremenjena z Uredbo (EGS) št. 1756/93 [6], maslo, dano v prodajo, prevzeto v skladiščenje pred datumom, ki se določi; ker isto velja za maslo, prodano na podlagi režima, določenega v Uredbi Komisije (EGS) št. 570/88 z dne 16. februarja 1988 o prodaji masla po znižanih cenah in dodelitvi pomoči za smetano, maslo in zgoščeno maslo za uporabo v proizvodnji peciva, sladoleda in drugih živil [7], kakor je bila nazadnje spremenjena z Uredbo (EGS) št. 1813/93 [8];

ker člen 1 Uredbe Komisije (EGS) št. 1609/88 [9], kakor je bila nazadnje spremenjena z Uredbo (EGS) št. 1761/93 [10], določa skrajni rok za uskladiščenje masla, prodanega na podlagi uredb (EGS) št. 3143/85 in (EGS) št. 570/88;

ker je nemška intervencijska agencija imetnik količine masla, ki se je uskladiščilo v obdobju od aprila do julija 1991 in je bilo proizvedeno na ozemlju nekdanje Nemške demokratične republike; ker je verjetno, da se bo kakovost masla ob podaljšanem skladiščenju znatno poslabšala; ker mora navedeno maslo zato imeti prednost pri prodaji, skrajne roke za uskladiščenje, določene v Uredbi (EGS) št. 1609/88, pa bi bilo treba s tem namenom spremeniti;

ker so ukrepi, predvideni v tej uredbi, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Členu 1 Uredbe (EGS) št. 1609/88 se doda naslednji odstavek:

"Ne glede na zgornje datume, je bilo treba nemško maslo, razvrščeno kot "Export-Qualität" uskladiščiti pred 1. avgustom 1991."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. julija 1993

Za Komisijo

René Steichen

Član Komisije

[1] UL L 148, 28.6.1968, str. 13.

[2] UL L 215, 30.7.1992, str. 64.

[3] UL L 169, 18.7.1968, str. 1.

[4] UL L 187, 13.7.1991, str. 1.

[5] UL L 298, 12.11.1985, str. 9.

[6] UL L 161, 2.7.1993, str. 48.

[7] UL L 55, 1.3.1988, str. 31.

[8] UL L 166, 8.7.1993, str. 16.

[9] UL L 143, 10.6.1988, str. 23.

[10] UL L 161, 2.7.1993, str. 63.

--------------------------------------------------
Uredba Komisije (EGS) št. 826/93

z dne 6. aprila 1993

o spremembi Uredbe (EGS) št. 183/93 o spremembi Uredbe (EGS) št. 2568/91 o značilnostih oljčnega olja in olja iz oljčnih tropin ter o ustreznih analiznih metodah

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga z olji in mastmi [1], kakor je bila nazadnje spremenjena z Uredbo (EGS) št. 2046/92 [2], in zlasti člena 35a Uredbe,

ker Uredba Komisije (EGS) št. 183/93 [3] spreminja Prilogo IV Uredbe Komisije (EGS) št. 2568/91 [4] z uvedbo analizne metode za določanje voskov; ker naj bi se v skladu s členom 2 Uredbe (EGS) št. 183/93 zadevna metoda uporabljala od 1. julija 1993; ker bodo sredstva, ki so potrebna za uporabo te metode, na voljo pred tem datumom; ker je zato treba datum uporabe te metode pomakniti;

ker je zato treba spremeniti Uredbo (EGS) št. 183/93;

ker so ukrepi, ki jih določa ta uredba, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Datum 1. julij 1993, naveden v odstavku 2 člena 2 Uredbe (EGS) št. 183/93, se nadomesti z datumom 1. maj 1993.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 6. aprila 1993

Za Komisijo

René Steichen

Član Komisije

[1] UL 172, 30.9.1966, str. 3025/66.

[2] UL L 215, 30.7.1992, str. 1.

[3] UL L 22, 30.1.1993, str. 58.

[4] UL L 248, 5.9.1991, str. 1.

--------------------------------------------------
Uredba Komisije (EGS) št. 1718/93

z dne 30. junija 1993

o operativnem dogodku za kmetijske menjalne tečaje, ki se uporabljajo v sektorju semen

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih razmerjih, ki se uporabljajo v skupni kmetijski politiki [1], in zlasti člena 6(2) Uredbe,

ker se pomoč, ki je bila uvedena s členom 3 Uredbe Sveta (EGS) št. 2358/71 z dne 26. oktobra 1971 o skupni ureditvi trgov za semena [2], kakor je bila nazadnje spremenjena z Uredbo (EGS) št. 3695/92 [3], lahko dodeli za proizvode iz Priloge k navedeni uredbi;

ker Uredba Komisije (EGS) št. 1546/75 z dne 18. junija 1975 o opredelitvi dogodka, ko pomoč za semena postane izplačljiva [4], kakor je bila spremenjena z Uredbo (EGS) št. 2811/86 [5], opredeljuje operativni dogodek za kmetijski menjalni tečaj na podlagi meril in pravnih predpisov, ki so bili bistveno spremenjeni z uvedbo nove kmetijsko-denarne ureditve z Uredbo (EGS) št. 3813/92; ker v skladu z novimi predpisi dogodek, po katerim se šteje gospodarski cilj za doseženega, nastopi med spravilom in se zato lahko šteje za izpolnjenega1. avgusta vsakega tržnega leta; ker je torej ta datum operativni dogodek za kmetijski menjalni tečaj, ki se uporablja za pomoč za proizvajalce semen;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Za pomoč iz člena 3 Uredbe (EGS) št. 2358/71 se uporablja kmetijski menjalni tečaj, ki velja 1. avgusta tržnega leta, za katerega se dodeli pomoč.

Člen 2

Uredba (EGS) št. 1546/75 s tem preneha veljati.

Člen 3

Ta uredba začne veljati 1. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1993

Za Komisijo

René Steichen

Član Komisije

[1] UL L 387, 31.12.1992, str. 1.

[2] UL L 246, 5.11.1971, str. 1.

[3] UL L 374, 22.12.1992, str. 40.

[4] UL L 157, 19.6.1975, str. 14.

[5] UL L 260, 12.9.1986, str. 8.

--------------------------------------------------
Uredba Komisije (ES) št. 3499/93

z dne 20. decembra 1993

o spremembi Uredbe (EGS) št. 2837/93 o podrobnih pravilih za uporabo Uredbe Sveta (EGS) št. 2019/93 v zvezi z ohranjanjem oljčnih nasadov na tradicionalnih območjih pridelovanja oljk

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke v zvezi z nekaterimi kmetijskimi proizvodi [1], in zlasti člena 11(2) Uredbe,

ker Uredba Komisije (EGS) št. 2837/93 [2] določa podrobna pravila za uporabo programa pomoči za ohranjanje oljčnih nasadov na manjših egejskih otokih in predvideva nadzor ter kazni;

ker je treba preglede, določene za zagotavljanje skladnosti s potrebnimi pogoji za odobritev pomoči, za leto 1993 opraviti v omejenem obdobju in vsakem primeru pred 31. decembrom 1993;

ker je glede na geografsko odmaknjenost otokov v Egejskem morju in težave, povezane z uvajanjem novega programa pomoči, končni rok plačila treba podaljšati za obdobje, ki je potrebno za izvedbo vseh potrebnih pregledov;

ker so ukrepi, ki jih predvideva ta uredba, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredba Komisije (EGS) št. 2837/93 se spremeni:

1. v drugem pododstavku člena 2(1) se "31. december 1993" nadomesti z "31. januar 1994"

2. v zadnjem pododstavku člena 5 se "28. februar 1994" nadomesti z "31. marec 1994"

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1993

Za Komisijo

René Steichen

Član Komisije

[1] UL L 184, 27.7.1993, str. 1.

[2] UL L 260, 19.10.1993, str. 5.

--------------------------------------------------
Uredba Sveta (ES) št. 3204/93

z dne 16. novembra 1993

o spremembi Uredbe (EGS) št. 1906/90 o določenih tržnih standardih za perutnino

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1], zlasti člena 2(2),

ob upoštevanju predloga Komisije,

ker Uredba (EGS) št. 1906/90 [2] določa določene tržne standarde za perutnino;

ker se v skladu s členom 1(3) Uredbe (EGS) št. 1906/90 ta uredba ne uporablja za vrste prodaje, navedene v členu 3(5) Direktive Sveta 71/118/EGS z dne 15. februarja 1971 o zdravstvenih težavah, ki vplivajo na trgovino s svežim perutninskim mesom [3]; ker naj bi bilo to odstopanje spremenjeno, da bi se upoštevala Direktiva Sveta 92/116/EGS z dne 17. decembra 1992, ki spreminja in posodablja Direktivo 71/118/EGS [4],

SPREJEL NASLEDNJO UREDBO:

Člen 1

Uredba (EGS) št. 1906/90 se spremeni:

1. V členu 1(3) se druga alinea nadomesti z naslednjim:

- "— za vrsto prodaje, navedeno v poglavju II členu 3(II) Direktive 71/118/EGS, ali

- — za perutnino, obdelano po "newyorško"; (New York Dressed), kot je navedeno v poglavju VIII točki 49 v Prilogi I k Direktivi 71/118/EGS.";

2. V členu 5(3)(d) in (4) se "člen 3(7) Direktive 71/118/EGS" nadomesti "s členom 1 drugim pododstavkom Direktive 71/118/EGS".

Člen 2

Ta uredba začne veljati 1. januarja 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. novembra 1993

Za Svet

Predsednik

A. Bourgeois

[1] UL L 282, 1.11.1975, str. 77. Uredba, kot je bila nazadnje spremenjena z Uredbo (EGS) št. 1574/93 (UL L 152, 24.6.1993, str. 1).

[2] UL L 173, 6.7.1990, str. 1. Uredba, kot je bila nazadnje spremenjena z Uredbo (EGS) št. 317/93 (UL L 37, 18.2.1993, str.8).

[3] UL L 55, 8.3.1971, str. 23.

[4] UL L 62, 15.3.1993, str. 1.

--------------------------------------------------
Uredba Sveta (EGS) št. 746/93

z dne 17. marca 1993

o dodeljevanju pomoči za spodbujanje oblikovanja in omogočanje delovanja organizacij proizvajalcev, predvidenih v uredbah (EGS) št. 1035/72 in (EGS) št. 1360/78, na Portugalskem

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 42 in 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker vzpostavitev enotnega trga zahteva odstranitev vseh trgovinskih ovir, ne le med državami članicami, ki so bile vključene v Skupnost 31. decembra 1985, temveč v največji možni meri med temi državami članicami ter med Španijo in Portugalsko; ker to posledično vključuje predhodno odpravo velikega števila mehanizmov, ki začasno ščitijo španski in portugalski trg;

ker je, glede na stanje, zaradi zaostanka pri ustanavljanju organizacij proizvajalcev na Portugalskem primerno okrepiti ukrepe za pospeševanje oblikovanja in omogočanja njihovega delovanja, kakor predvidevata Uredba Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [2] in Uredba Sveta (EGS) št. 1360/78 z dne 19. junija 1978 o skupinah in združenjih proizvajalcev [3]; ker bo takšna okrepitev ukrepov na eni strani verjetno spodbudila prizadevanja za organiziranje portugalskega kmetijstva, da bi bilo kos večji konkurenci s strani drugih držav članic, in na drugi strani organizacijam proizvajalcev na Portugalskem olajšala izvajanje nalog, naloženih v okviru skupne kmetijske politike,

SPREJEL NASLEDNJO UREDBO:

Člen 1

Pomoč, namenjena spodbujanju ustanavljanja in omogočanju delovanja organizacij proizvajalcev, predvidena v členu 13 Uredbe (EGS) št. 1035/72 o skupinah in združenjih proizvajalcev, predvidenih v Uredbi (EGS) št. 1360/78, se dodeli Portugalski v skladu z naslednjimi posebnimi določbami:

(a) odstotki, določeni v Uredbah (EGS) št. 1035/72, prva alinea člena 14(1), in (EGS) št. 1360/78, prva alinea člena 10(a)(2), se povečajo na: 10, 10, 8, 6 in 4 %;

(b) odstotki, določeni v Uredbi (EGS) št. 1360/78, člen 10(3)(a), se povečajo na 100, 80 in 40 %;

(c) celotni znesek, določen v členu 10(3)(b) Uredbe (EGS) št. 1360/78, se poveča na 120000 ekujev.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. marca 1993

Za Svet

Predsednik

B. Westh

[1] UL C 21, 25.1.1993.

[2] UL L 118, 20.5.1972, str. 1. Uredba, kakor je bila nazadnje spremenjena z Uredbo (EGS) št. 1754/92 (UL L 180, 1.7.1992, str. 3).

[3] UL L 166, 23.6.1978, str. 1. Uredba, kakor je bila nazadnje spremenjena z Uredbo (EGS) št. 3763/91 (UL L 356, 24.12.1991, str. 1).

--------------------------------------------------